ליבת האוסף

באוסף ניתן למצוא גם מפות מודרניות של ישראל ושל מדינות האזור, ומפות בנות זמננו היוצאות לאור בישראל ונמסרות לספרייה על פי חוק עותקי חובה. כמו כן, כולל האוסף ספרות עזר בתחום הקרטוגרפיה העתיקה, כתבי עת וספרי יעץ.

האוסף מציע חומר ראשוני לסטודנטים ולחוקרים בתחום הקרטוגרפיה העתיקה והחדשה, לחוקרים בתחומי גיאוגרפיה היסטורית והיסטוריה כללית, חוקרים בתולדות האמנות, חוקרי תולדות עם ישראל בארץ ובתפוצות, אדריכלים ומתכנני ערים, חוקרי ירושלים, אוצרי מוזיאונים ותערוכות, תלמידי בתי ספר, מבקרים מן הארץ ומחו"ל.

ליבת אוסף לאור כוללת כ-1500 מפות עתיקות של ירושלים ושל ארץ ישראל. בנוסף, יש באוסף מפות עתיקות של שאר העולם ומפות מודרניות של מדינת ישראל ושל ערים בתוכה (לפני ואחרי הקמתה). האוסף כולל מפות בשפות אירופיות, בעברית, ביידיש ובערבית.

שעות פתיחה:

ימים א - ה: 14:00-09:00

טלפון: 074-733-6430